होम्योपैथी छात्र के ड्यूटी देने के मामले में पूरा सिस्टम फेल
होम्योपैथी छात्र प्रेमप्रकाश छह महीने तक पीजी छात्र बनकर बर्न यूनिट में मरीजों का इलाज करता रहा। लगातार ड्यूटी करने के बाद भी न तो उसे सिस्टर इंचार्ज ने रोका-टोका न ही जेएएच के गार्डों ने। इस मामले में जेएएच का पूरा सिस्टम ही फेल साबित हुआ है।
ऐसे में सभी पर कार्रवाई होना चाहिए। यह बात जूनियर डॉक्टर एसोसिएशन के अध्यक्ष व सचिव ने नोटिस का उत्तर देते हुए जेएएच के अधिकारियों से कही। उक्त छात्र को थाने से छुड़वाने के कारण जूडा को नोटिस जारी हुए थे। जूनियर डॉक्टर एसोसिएशन के अध्यक्ष डॉ. श्याम राजपूत, सचिव प्रखर शुक्ला ने शुक्रवार को नोटिस का उत्तर देते हुए कहा, इस मामले में जूनियर डॉक्टर एसोसिएशन का कोई लेना-देना नहीं है। उल्लेखनीय है कि जेएएच की बर्न यूनिट में होम्योपैथी छात्र प्रेमप्रकाश द्वारा अभद्रता की शिकायत जेएएच के सहायक अधीक्षक से की गई थी। जांच में पता चला कि जेएएच में इस नाम का कोई डॉक्टर नहीं था। इस पर सहायक अधीक्षक ने आरोपी प्रेमप्रकाश को कंपू थाने भिजवा दिया था। रात में रेजिडेंट सर्जिकल ऑफिसर डॉ. मनीष सिंह व डॉ. राघवेंद्र सिंह सहित जूनियर डॉक्टर शरद और शशांक प्रेमप्रकाश को छुड़ाकर ले अाए थे। इसके बाद सर्जरी के एचओडी डॉ. अचल गुप्ता ने इन सभी को सस्पेंड कर दिया था।
फर्स्ट ईयर के 10 में से 5 सस्पेंड: जेएएच में पीजी के कुल 30 छात्र हैं। इनमें थर्ड, सेकेंड व फर्स्ट ईयर के 10-10 छात्र शामिल हैं। फर्स्ट ईयर के पांच डॉक्टर सस्पेंड चल रहे हैं। इन डॉक्टरों के पास ट्रामा सेंटर, केआरएच, बर्न यूनिट और जेएएच की जिम्मेदारी रहती है। हर ईयर के छात्र की वार्ड में अलग-अलग जिम्मेदारी रहती है।
दोषियों पर कार्रवाई हो
इस मामले में जो भी दोषी हों उन पर कार्रवाई होनी चाहिए। प्रेमप्रकाश छह महीने तक मरीजों का इलाज करता रहा। उसको कभी गार्ड ने रोका तक नहीं। सिस्टर इंचार्ज ने भी कभी इसकी शिकायत नहीं की। जूनियर डॉक्टरों के साथ-साथ ये भी दोषी हैं। -डॉ. श्याम राजपूत, जूडा अध्यक्ष
bho_Deva hin_Deva hin_Deva awa_Deva hin_Deva hin_Deva